C 125/450
EL
Επίσημη Εφημερίδα της Ευρωπαϊκής Ένωσης
5.4.2023
Τετάρτη 14 Σεπτεμβρίου 2022
β) στην παράγραφο 3, προστίθεται το ακόλουθο εδάφιο: «Κατά την εκπόνηση της νομοθετικής πρότασης που αναφέρεται στο πρώτο εδάφιο, η Επιτροπή λαμβάνει υπόψη: α) τις συμβουλές της Ευρωπαϊκής Επιστημονικής Συμβουλευτικής Επιτροπής για την Κλιματική Αλλαγή που συστάθηκε δυνάμει του άρθρου 10α του κανονισμού (ΕΚ) αριθ.
401/2009· β) τον προβλεπόμενο ενδεικτικό προϋπολογισμό της Ένωσης για τα αέρια του θερμοκηπίου όπως ορίζεται στο άρθρο 4 παράγραφος 4 του κανονισμού (ΕΕ) 2021/1119· γ) τα ενοποιημένα εθνικά σχέδια για την ενέργεια και το κλίμα που υποβάλλονται από τα κράτη μέλη έως τις 30 Ιουνίου 2024 σύμφωνα με το άρθρο 14 παράγραφος 2 του κανονισμού (ΕΕ) 2018/1999· δ) την πείρα που αποκτήθηκε από την εφαρμογή της παρούσας οδηγίας, συμπεριλαμβανομένων των κριτηρίων αειφορίας και μείωσης των εκπομπών αερίων του θερμοκηπίου· και ε) τις εξελίξεις της τεχνολογίας στον τομέα της ενέργειας από ανανεώσιμες πηγές.»· γ) προστίθεται η ακόλουθη παράγραφος: «4α.
Έως ... [δύο έτη μετά την έναρξη ισχύος της παρούσας τροποποιητικής οδηγίας], η Επιτροπή επανεξετάζει την εφαρμογή της παρούσας οδηγίας και δημοσιεύει έκθεση στην οποία εκτίθενται τα συμπεράσματα της επανεξέτασής της.
Κατά την επανεξέταση εξετάζονται ιδίως τα ακόλουθα: α) οι εξωτερικές επιδράσεις της ανάπτυξης των ανανεώσιμων πηγών ενέργειας και ο αντίκτυπός της στο περιβάλλον.
β) τα κοινωνικοοικονομικά οφέλη από την εφαρμογή της παρούσας οδηγίας· γ) το καθεστώς υλοποίησης των σχετικών πρωτοβουλιών για την ενέργεια από ανανεώσιμες πηγές στο πλαίσιο της RepowerEU· δ) το κατά πόσον η αύξηση της ζήτησης ηλεκτρικής ενέργειας στους τομείς των μεταφορών, της βιομηχανίας, των κτιρίων και της θέρμανσης και ψύξης και των RFNBO επιτυγχάνεται με ισοδύναμες ποσότητες δυναμικότητας παραγωγής ενέργειας από ανανεώσιμες πηγές· ε) σταδιακή μείωση, έως το 2030, του μεριδίου των καυσίμων που προέρχονται από πρωτογενή ξυλώδη βιομάζα, όπως ορίζεται στο άρθρο 2 της παρούσας οδηγίας, με σκοπό την προσμέτρηση στους στόχους για τις ανανεώσιμες πηγές ενέργειας που αναφέρονται στο άρθρο 3 παράγραφος 1, βάσει εκτίμησης επιπτώσεων από την Επιτροπή.
Η εν λόγω επανεξέταση για σταδιακή κατάργηση υποβάλλεται το αργότερο τρία έτη μετά τη μεταφορά της παρούσας οδηγίας στο εθνικό δίκαιο.
[Τροπολογία 48] Η Επιτροπή και οι αρμόδιες αρχές των κρατών μελών προσαρμόζουν συνεχώς στις βέλτιστες διοικητικές πρακτικές τις διοικητικές διαδικασίες και λαμβάνουν όλα τα άλλα μέτρα για την απλούστευση της εφαρμογής της παρούσας οδηγίας και τη μείωση στο ελάχιστο του κόστους συμμόρφωσης για τους εμπλεκόμενους φορείς και τους επηρεαζόμενους τομείς.».
23)
Το άρθρο 35 τροποποιείται ως εξής: α) η παράγραφος 2 αντικαθίσταται από το ακόλουθο κείμενο: «Η προβλεπόμενη στο άρθρο 8 παράγραφος 3 δεύτερο εδάφιο, στο άρθρο 29α παράγραφος 3, στο άρθρο 26 παράγραφος 2 τέταρτο εδάφιο, στο άρθρο 26 παράγραφος 2 πέμπτο εδάφιο, στο άρθρο 27 παράγραφος 1, δεύτερο εδάφιο, στο άρθρο 27 παράγραφος 3 τέταρτο εδάφιο, στο άρθρο 28 παράγραφος 5, στο άρθρο 28 παράγραφος 6 δεύτερο εδάφιο, στο άρθρο 31 παράγραφος 5 δεύτερο εδάφιο και στο άρθρο 31α παράγραφος 2 δεύτερο εδάφιο, εξουσία έκδοσης κατ’ εξουσιοδότηση πράξεων ανατίθεται στην Επιτροπή για περίοδο πέντε ετών από ... [έναρξη ισχύος της παρούσας τροποποιητικής οδηγίας].
Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της περιόδου των πέντε ετών.
Η εξουσιοδότηση ανανεώνεται σιωπηρά για περιόδους ίδιας διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν αντιρρήσεις το αργότερο τρεις μήνες πριν από τη λήξη της κάθε περιόδου.»·